**แบบ ปอ. 2**

**สถาบันเทคโนโลยีพระจอมเกล้าเจ้าคุณทหารลาดกระบัง**

**รายงานผลการประเมินองค์ประกอบของการควบคุมภายใน**

**ณ วันที่ 30 เดือนกันยายน พ.ศ. 2561**

|  |  |
| --- | --- |
| **องค์ประกอบของการควบคุมภายใน****( 1 )** | **ผลการประเมิน / ข้อสรุป****( 2 )** |
| **1. สภาพแวดล้อมการควบคุม** สถาบัน ได้กำหนดนโยบายการบริหารความเสี่ยงที่ชัดเจนและประกาศใช้ทั่วทั้งองค์กร เพื่อให้บุคลากรรับทราบ มีการจัดทำคำสั่ง มอบหมายหน้าที่ และผู้ที่รับผิดชอบ มีแผนการดำเนินการ มีการกำหนด เป้าหมายอย่างชัดเจน โดยทีมผู้บริหาร ได้ให้ความสำคัญกับความซื่อสัตย์ สุจริต และจริยธรรม ซึ่งตรงกับอัตลักษณ์ของสถาบัน “ชื่อสัตย์ ใฝ่รู้ สู้งาน" มีการดำเนินงานด้วยความโปร่งใส มีการบริหารจัดการที่สอดคล้องกับหลักธรรมาภิบาล รวมถึงการสร้างบรรยากาศของการควบคุมเพื่อให้เกิดทัศนคติที่ดีต่อการควบคุมภายใน ตลอดจนมีการกำหนดวัตถุประสงค์* เพื่อเตรียมความพร้อมในการวางแผนป้องกันหรือลดความเสี่ยง
* เพื่อเป็นข้อมูลในการตัดสินใจสำหรับผู้บริหารในการบริหารจัดการสถาบัน
* เพื่อรองรับการประเมินคุณภาพการศึกษาทั้งภายในและภายนอก
 |  สภาพแวดล้อมการควบคุมภายใน ภาพรวมมีความเหมาะสม มีส่วนทำให้การควบคุมภายในมีประสิทธิผล เนื่องจากสถาบัน มีการกำหนดขอบเขตหน้าที่ความรับผิดชอบไว้อย่างชัดเจน มีการจัดทำคู่มือ มีการนำระบบ e-Office มาใช้ในการปฏิบัติงานทั่วทั้งสถาบัน เพื่อลดเวลา ขั้นตอน และทรัพยากรที่ใช้ มีความโปร่งใสสามารถตรวจสอบได้ มีการสร้างองค์ความรู้และเกิดการถ่ายทอดองค์ความรู้จากบุคลากรที่มีประสบการณ์ไปสู่บุคลากรรุ่นใหม่ในสถาบัน อย่างไรก็ตามสภาพแวดล้อมการควบคุมยังมีความเสี่ยงในด้านความรู้และทักษะด้านเทคโนโลยี และการมุ่งมั่นในการปฏิบัติงาน ความสามารถของบุคลากรที่จะต้องพัฒนาอย่างต่อเนื่อง เพื่อให้ทันกับการเปลี่ยนแปลงตลอดเวลา และเร่งดำเนินการตามที่ได้รับมอบหมายให้ทันตามระยะเวลาที่กำหนด นอกจากนี้ผู้บริหารทุกระดับ ควรให้ความสำคัญกับการจัดวางระบบควบคุมภายใน และเพิ่มพูนประสบการณ์ เพื่อให้เกิดความเข้าใจในการจัดวางระบบและประเมินการควบคุมภายในเพิ่มเติมมากขึ้น   |

**แบบ ปอ. 2**

|  |  |
| --- | --- |
| **องค์ประกอบของการควบคุมภายใน****( 1 )** | **ผลการประเมิน / ข้อสรุป****( 2 )** |
| **2. การประเมินความเสี่ยง** มีการกำหนดวัตถุประสงค์ เป้าหมาย ระดับองค์กร และเป้าหมายระดับกิจกรรม สอดคล้องเชื่อมโยงกันในการจัดการบริหารความเสี่ยงให้บรรลุเป้าหมาย และมีการจัดสรรทรัพยากรในกิจกรรมที่ดำเนินการอย่างเหมาะสม ผู้บริหารมีการวางแผนการดำเนินงานอย่างชัดเจนในการบริหารความเสี่ยง โดยให้ความสำคัญกับการวิเคราะห์ปัจจัยภายใน ภายนอก มีการระบุเหตุการณ์เสี่ยง ปัจจัยเสี่ยง แนวทาง/กิจกรรมควบคุม นอกจากนี้ยังมีกลไกที่ชี้ให้เห็นถึงความเสี่ยงที่เกิดจากการเปลี่ยนแปลงอย่างรวดเร็ว เช่น เทคโนโลยีที่ทันสมัย ความต้องการของตลาดแรงงาน ประชากรวัยเรียนลดลง อุตสาหกรรมใหม่ เป็นต้น **3. กิจกรรมการควบคุม** สถาบัน ได้กำหนดให้ส่วนงานภายในสถาบัน ดำเนินการตามแผนการบริหารความเสี่ยง จากระดับคณะ วิทยาลัย สำนัก สำนักงาน โดยมีการกำหนดกิจกรรม แนวทางหรือมาตรการจัดการความเสี่ยงในแต่ละด้าน รวมถึงกำหนดผู้รับผิดชอบอย่างชัดเจน เพื่อไม่ให้เหตุการณ์เสี่ยงนั้นๆ มีผลกระทบต่อการดำเนินงานตามภารกิจของสถาบัน**4. สารสนเทศและการสื่อสาร** สถาบันมีนโยบายด้านการจัดระบบสารสนเทศและการสื่อสาร เพื่ออำนวยความสะดวกในการรวบรวมข้อมูล ให้ความรู้ และข่าวสารต่างๆ เพื่อใช้ในการบริหารจัดการ และเป็นข้อมูลประกอบการตัดสินใจของผู้บริหาร |  ในการประชุมคณะกรรมการบริหารความเสี่ยงระดับสถาบัน ครั้งที่ 3/2561 เมื่อวันพฤหัสบดี ที่ 20 ธันวาคม พ.ศ. 2561 ได้สรุปผลการดำเนินการบริหารความเสี่ยงระดับสถาบัน ประจำปีงบประมาณ พ.ศ. 2561 รอบ 12 เดือน พบว่า เหตุการณ์เสี่ยงหลังการจัดการบริหารความเสี่ยง และเหตุการณ์เสี่ยงคงอยู่ในระดับสูง และสูงมาก จำนวน 3 ด้าน มี 12 เหตุการณ์เสี่ยง ดังนี้ 1. ด้านกลยุทธ์ 10 เหตุการณ์เสี่ยง 2. ด้านการเงิน 1 เหตุการณ์เสี่ยง 3. ด้านปฏิบัติงาน 1 เหตุการณ์เสี่ยง จากการวิเคราะห์โอกาสและผลกระทบแล้ว ผลการประเมินความเสี่ยงที่คงอยู่ในระดับสูงและสูงมาก ต้องวางแผนการจัดกิจกรรมควบคุมให้มีความเหมาะสม และต้องดำเนินการอย่างต่อเนื่อง เพื่อให้บรรลุเป้าหมายที่กำหนดไว้ และสามารถนำมาเป็นข้อมูลในการป้องกันความเสี่ยงที่จะเกิดขึ้นได้ในอนาคตได้ ในภาพรวมสถาบันมีกิจกรรมควบคุมที่เหมาะสม เมื่อนำไปปฏิบัติสามารถลดความเสี่ยงได้ โดยมีผู้บริหารและหัวหน้าส่วนงานเป็นผู้กำกับดูแลให้เกิดการดำเนินงานตามกิจกรรมควบคุมอย่างเคร่งครัด และเป็นไปตามแนวทางที่กำหนดไว้ หากแนวทางใดไม่สามารถลดความเสี่ยงได้ ให้มีการปรับปรุงหรือทบทวนแนวทางนั้นๆ ใหม่ ในการบริหารจัดการในด้านสารสนเทศและการสื่อสารมีการจัดทำช่องทางเผยแพร่/สื่อสารข้อมูลในช่องทางต่างๆ ทั้งภายในและภายนอกองค์กร การจัดทำสื่อประชาสัมพันธ์หลากหลายรูปแบบมากขึ้น เพื่อให้ทันเวลา และสะดวกต่อผู้ใช้งาน เช่น ผ่านช่องทาง เว็บไซต์ แอพพลิเคชั่นบนมือถือ เฟซบุ๊ก เป็นต้น ทำให้การสื่อสารดังกล่าวมีความชัดเจน บุคลากรและบุคลทั่วไปมีความเข้าใจมากขึ้น  แต่อย่างไรก็ตาม สถาบัน พบว่า ความเสถียรของอินเตอร์เน็ตยังมีข้อจำกัดอยู่ และการปรับปรุงข้อมูล- |

 **แบบ ปอ. 2**

|  |  |
| --- | --- |
| **องค์ประกอบของการควบคุมภายใน****( 1 )** | **ผลการประเมิน / ข้อสรุป****( 2 )** |
|  | ยังไม่สมบูรณ์เป็นปัจจุบัน จำเป็นจะต้องพัฒนาระบบสารสนเทศและการสื่อสารให้ทันสมัย เหมาะสม และมีประสิทธิภาพ |
| **5. การติดตามประเมินผล** สถาบัน โดยคณะกรรมการบริหารความเสี่ยงได้จัดทำแผนการดำเนินงาน เพื่อติดตามและประเมินผลการบริหารความเสี่ยง ซึ่งเป็นการติดตามประเมินผลการควบคุมภายในและคุณภาพการปฏิบัติงานอย่างต่อเนื่อง และเป็นส่วนหนึ่งของกระบวนการปฏิบัติงานตามปกติของฝ่ายบริหาร การติดตามประเมินผลจะมีการรายงานเป็นรอบ เช่น 6 เดือน และ 12 เดือน หากพบข้อบกพร่องหรือจุดอ่อน จะตรวจสอบ/สอบทาน และได้รับการพิจารณาสั่งการดำเนินการแก้ไขทันที | สถาบัน ได้มีการติดตามและประเมินผลการควบคุมภายในทั้งในระหว่างการปฏิบัติและหลังการปฏิบัติ โดยแต่ละส่วนงาน จะมีคณะอนุกรรมการบริหารความเสี่ยง เพื่อทำหน้าที่ดูแลติดตามกิจกรรมความเสี่ยงให้เป็นไปตามแผนเพื่อป้องกันหรือลดความเสี่ยง มีการดำเนินการติดตามผลการบริหารความเสี่ยงอย่างน้อย 2 ครั้ง ต่อปี แต่การรายงานผลยังเกิดความล่าช้าไม่เป็นไปตามระบบควบคุมภายในที่วางไว้ ซึ่งส่งผลให้การปฏิบัติงานตามภารกิจไม่บรรลุผลตามวัตถุประสงค์ที่วางไว้ ความครบถ้วนสมบูรณ์ของรายงานยังไม่เพียงพอ |

**ผลการประเมินโดยรวม**

สถาบันเทคโนโลยีพระจอมเกล้าเจ้าคุณทหารลาดกระบัง มีโครงสร้างการควบคุมภายใน 5 องค์ประกอบ ตามมาตรฐานการควบคุมภายในของคณะกรรมการตรวจเงินแผ่นดิน ได้แก่ สภาพแวดล้อมการควบคุม การประเมินความเสี่ยง กิจกรรมการควบคุม สารสนเทศและการสื่อสาร การติดตามและประเมินผล ซึ่งทั้ง 5 องค์ประกอบ มีประสิทธิภาพเพียงพอที่จะทำให้การปฏิบัติงานประสบความสำเร็จตามวัตถุประสงค์ได้ มีบางกิจกรรมที่จะต้องดำเนินการติดตามและประเมินระบบการควบคุมภายในอย่างต่อเนื่องในปีงบประมาณ พ.ศ. 2562 อย่างไรก็ตาม มีจุดอ่อนที่สถาบันยังต้องปรับปรุงการควบคุมภายใน ดังนี้

1. ระบบสารสนเทศของสถาบันจำเป็นต้องดำเนินการปรับปรุงและพัฒนาเพื่อให้มีประสิทธิภาพมากยิ่งขึ้น

2. ระบบ e-Office ต้องใช้เวลาในการปรับปรุงระบบ และการปรับตัวของบุคลากรในการใช้งานระบบ
ให้เกิดทักษะมากขึ้น เพื่อให้การใช้งานจากระบบมีประสิทธิภาพสูงสุด

3. การปรับโครงสร้างองค์กรภายใน ต้องใช้ระยะเวลาในการปรับปรุงกระบวนการบริหารความเสี่ยงของสถาบัน

**ลายมือชื่อ**..................................................................

 (ศาสตราจารย์ ดร.สุชัชวีร์ สุวรรณสวัสดิ์)

**ตำแหน่ง**  อธิการบดี

**วันที่** ๒๘ **เดือน** ธันวาคม  **พ.ศ.** ๒๕๖๑